*Tämä artikkeli käsittelee Australian kaupunkia. Nimen muita merkityksiä on lueteltu täsmennyssivulla.*



  

  

  

  

  

  

  

  

**Melbourne** on Australian suurin kaupunki ja Victorian osavaltion pääkaupunki. Vuoden 2021 väestölaskentaennusteen mukaan Melbournen kaupunkialueen väkiluku oli noin 4,88 miljoonaa.

Melbourne oli Australian pääkaupunki vuodesta 1901 vuoteen 1927.

Maantiede ja ilmasto
--------------------

Port Phillipin lahti ja Melbourne.
Melbourne sijaitsee Port Phillipin lahden pohjukkaan laskevan Yarrajoen suulla. Melbournen ja meren välissä on Port Phillipin kaupunki. Vuonna 2007 Docklandsin jokisatama-alue nykyisen keskustan lounaispuolella liitettiin varsinaiseen Melbournen kaupunkiin, ja suunnitelmien mukaan siitä tulee yhtä suuri kuin nykyisestä keskusta-alueesta.

Melbournen sää on vaihteleva. Lämpimimmät kuukaudet ovat tammi- ja helmikuu, joiden keskimääräinen päivälämpötila on yli 25 °C. Kylmintä on heinäkuussa, jolloin päivälämpötila on alle 14 °C.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Melbournen ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 25,9 | 25,8 | 23,9 | 20,3 | 16,7 | 14,1 | 13,5 | 15,0 | 17,2 | 19,7 | 22,0 | 24,2 | **ka.** | **19,9** |
| Vrk:n ka. alin lämpötila (°C) | 14,3 | 14,6 | 13,2 | 10,8 | 8,7 | 6,9 | 6,0 | 6,7 | 8,0 | 9,5 | 11,2 | 12,9 | **ka.** | **10,2** |
|  |
| Sademäärä (mm) | 47,3 | 48,1 | 50,3 | 57,1 | 55,9 | 49,5 | 47,7 | 50,1 | 58,2 | 66,1 | 60,3 | 59,2 | **Σ** | **649,8** |
|  |
| Auringonpaistetunnit (h/d) | 9 | 8 | 7 | 5 | 4 | 4 | 4 | 5 | 6 | 7 | 7 | 8 | **ka.** | **6,2** |
|  |
| Sadepäivät (d) | 5,6 | 5,1 | 6,1 | 7,9 | 9,7 | 9,4 | 9,8 | 10,5 | 10,4 | 10,2 | 8,3 | 7,2 | **Σ** | **100,2** |
|  |
| Veden lämpötila (°C) | 18 | 19 | 18 | 17 | 16 | 15 | 13 | 13 | 13 | 14 | 15 | 16 | **ka.** | **15,6** |
|  |
| Ultraviolettisäteily | 11 | 11 | 8 | 5 | 3 | 2 | 2 | 3 | 5 | 7 | 9 | 11 | **ka.** | **6,4** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

25,9|  |
| --- |
| 14,3 |

 | 

25,8|  |
| --- |
| 14,6 |

 | 

23,9|  |
| --- |
| 13,2 |

 | 

20,3|  |
| --- |
| 10,8 |

 | 

16,7|  |
| --- |
| 8,7 |

 | 

14,1|  |
| --- |
| 6,9 |

 | 

13,5|  |
| --- |
| 6,0 |

 | 

15,0|  |
| --- |
| 6,7 |

 | 

17,2|  |
| --- |
| 8,0 |

 | 

19,7|  |
| --- |
| 9,5 |

 | 

22,0|  |
| --- |
| 11,2 |

 | 

24,2|  |
| --- |
| 12,9 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 47,3  | 48,1  | 50,3  | 57,1  | 55,9  | 49,5  | 47,7  | 50,1  | 58,2  | 66,1  | 60,3  | 59,2  |

**Lähde:**  |

Historia
--------

Suur-Melbournen kartta.
Monista muista Australian suurista kaupungeista poiketen Melbourne ei ollut alun perin vankilasiirtokunta. Kaupungin perustivat John Batmanin ja John Pascoe Fawknerin johtamat siirtolaiset vuonna 1835. He saapuivat Van Diemenin maasta (nyk. Tasmania), jonka laidunmaat oli jo suurimmaksi osaksi otettu käyttöön, ja asettuivat Port Phillipin lahdelle suojaisan luonnonsataman ja laitumeksi kelpaavan maan houkuttelemina. Siirtolaiset päättivät perustaa kylän noin 10 kilometrin päähän Yarrajoen suulta. Vuonna 1836 kylässä oli jo 13 rakennusta, 142 miestä, 35 naista, 26 900 lammasta, 57 hevosta ja satapäinen nautakarja. Vuonna 1837 Uuden Etelä-Walesin kuvernööri Sir Richard Bourke nimesi kaupungin Melbourneksi Yhdistyneen kuningaskunnan pääministerin lordi Melbournen kunniaksi.

Kaupunki kasvoi nopeasti kultarynnäkön seurauksena 1850-luvulla. Vuonna 1851 Victoriasta tuli Uudesta Etelä-Walesista erillinen itsenäinen kolonia ja Melbournesta Victorian pääkaupunki. Tältä aikakaudelta on peräisin useita kaupungin rakennuksia kuten parlamenttitalo, valtiovarainministeriö (1853) ja Melbournen yliopisto (1855).

Väestö
------

Ennen englantilaisten saapumista 1835 Melbournen aluetta asutti Kulin-kansakunta yli 40 000 vuoden ajan. He ansaitsivat elantonsa kalastamalla Yarrajoella, metsästämällä kenguruita ja muita villieläimiä sekä käymällä kauppaa turkiksilla, ruoalla, kirveillä ja lääkkeillä. Ensimmäiset uudisasukkaat olivat kotoisin Englannista ja Irlannista. 1850-luvun kultakuumeen aikana väkiluku kasvoi nopeasti, ja kaupunkiin asettui huomattava määrä kiinalaisia.

Toisen maailmansodan jälkeen kaupunkiin virtasi pakolaisia eri puolilta maailmaa. Vuonna 1976 jo 20 % asukkaista puhui äidinkielenään muuta kuin englantia. 1970-luvun jälkeen kaupunkiin on muuttanut paljon ihmisiä Kambodžasta ja Vietnamista.

Vuoden 2011 väestönlaskennassa Melbournen asukkaista 20,5 % ilmoitti olevansa syntyperältään englantilaisia, 20 % australialaisia, 6,8 % irlantilaisia, 5,6 % italialaisia ja 5,6 % skotlantilaisia.

Liikenne
--------

Melbournen lentoasemalta on kotimaan lentojen lisäksi useita päivittäisiä yhteyksiä sekä Aasiaan, Uuteen-Seelantiin että Yhdysvaltojen länsirannikolle.

Melbournen paikallisjunaverkosto on laaja ja kattaa myös lähikaupunkialueet.

Talous
------

Melbourne on yksi Australian tärkeimmistä talous-, kauppa- ja teollisuuskeskuksista. Sen satamien kautta viedään mm. vehnää, villaa, hedelmiä sekä maitotaloustuotteita. Kaupungissa on elektroniikka-, konepaja-, autonrakennus-, metallurgian-, kemian-, tekstiili- ja elintarviketehtaita.

Melbournen bruttokansantuote oli vuonna 2012 arviolta 86,7 miljardia dollaria, mikä käsitti 27 prosenttia Victorian osavaltion bruttokansantuotteesta ja 6 prosenttia koko Australian bruttokansantuotteesta. Kaupungissa oli noin 439 000 työpaikkaa. Suurimpia työllistäjiä olivat tieteelliset, tekniset ja asiantuntijapalvelut (71 000 työpaikkaa) sekä finanssi- ja vakuutuspalvelut (60 000 työpaikkaa).

Urheilu
-------

Melbournen suosituimpia urheilulajeja ovat australialainen jalkapallo, jalkapallo, rugby ja kriketti. Kaupungissa pelaa kaksi A-League-tason joukkuetta, Melbourne City FC ja Melbourne Victory FC. Australialainen jalkapallo keksittiin Melbournessa 1850-luvulla, kun koulut halusivat pitää yllä krikettijoukkueidensa kuntoa myös talvella.

Kaupungin tunnetuimmat urheilutapahtumat ovat Australian avoin tennisturnaus tammikuussa, Formula 1 -osakilpailu maaliskuussa ja ravitapahtuma Melbourne Spring Racing Carnival, joka kestää syyskuun lopusta marraskuuhun. Merkittävimpiä urheilupaikkoja ovat Docklands Stadium (vuosina 2009–2018 Etihad Stadium), historiallinen Melbourne Cricket Ground (1853) ja Australian avointen keskuskenttä Rod Laver Arena Melbourne (1988).

Vuoden 1956 kesäolympialaiset järjestettiin Melbournessa. Melbourne aikoo myös hakea Australian olympiakomitean mukaan vuoden 2024 tai 2028 kesäolympialaisia. Hanke ei kuitenkaan onnistunut, koska kisat menivät Pariisiin ja Los Angelesiin historiallisella yhteispäätöksellä 2017.
Näin seuraavat olympialaiset järjestettäneen kaupungissa 2030-2040-luvulla.

Nähtävyyksiä
------------

Kaupungin nähtävyyksiä ovat esimerkiksi eläintarha, Melbournen museo, Albert Parkin puisto sekä kasvitieteellinen puutarha Royal Botanic Gardens.

Lähteet
-------

1. ↑  Australia: Agglomerations - Population Statistics, Maps, Charts, Weather and Web Information *www.citypopulation.de*. Viitattu 29.11.2023.
2. ↑  Our Nation's First Capital: Federation and the City of Melbourne, 1901-1927 Public Record Office Victoria.  Arkistoitu 21.2.2014. Viitattu 5.2.2014. (englanniksi)
3. ↑  Docklands history and transition City of Melbourne. Viitattu 5.2.2014.
4. ↑  Melbourne's weather and climate *City of Melbourne*. Viitattu 5.2.2014. (englanniksi)
5. ↑  Climate statistics for Australian locations: Melbourne Australian Government: Bureau of Meteorology. Viitattu 5.2.2014. (englanniksi)
6. ↑  Climate statistics for Australian locations: Melbourne Australian Government: Bureau of Meteorology. Viitattu 5.2.2014.
7. ↑  Melbourne, Australia Australian Government: Bureau of Meteorology. Viitattu 28.9.2016 (englanniksi).
8. ↑  History of the City of Melbourne (pdf) (s. 9) City of Melbourne. Viitattu 11.2.2011. (englanniksi)
9. ↑  Melbourne from settlement to city City of Melbourne. Viitattu 5.2.2014. (englanniksi)
10. ↑  History of the City of Melbourne (pdf) (s. 21) City of Melbourne. Viitattu 11.2.2011. (englanniksi)
11. ↑  Mark Llewellyn: *Night + Day Sydney (and Melbourne)*, s. 193. ASDavis Media Group, 2008. ISBN 978-1934724002.
12. 1 2  Multicultural communities City of Melbourne. Viitattu 5.2.2014. (englanniksi)
13. ↑  2011 Census QuickStats – Melbourne Australian Bureau of Statistics. Viitattu 9.7.2015. (englanniksi)
14. ↑  Melbourne airport
15. ↑  City of Melbourne: Economic Profile City of Melbourne, Geografia.  Arkistoitu 10.7.2015. Viitattu 9.7.2015. (englanniksi)
16. 1 2  Melbourne: Famous for Sport Crowne Plaza Melbourne. Viitattu 9.7.2015. (englanniksi)
17. ↑  The history of Australian Rules Football Museum Victoria.  Arkistoitu 11.7.2015. Viitattu 9.7.2015. (englanniksi)
18. ↑  Reilly, Tom: City looks to make fresh tilt at Olympics *The Age*.  18.1.2009. Viitattu 5.2.2014. (englanniksi)
19. ↑  Melbourne Sights Lonely Planet. Viitattu 20.4.2009. (englanniksi)

Aiheesta muualla
----------------

* Kuvia tai muita tiedostoja aiheesta **Melbourne** Wikimedia Commonsissa

* Dundernews Australian Suomi-yhteisön verkkolehti
* Satelliittikuva Melbournen keskustasta Google Maps

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Japani
* Tšekki
* Australia
* Kreikka
* Kroatia
* Vatikaani

 |
|  |
| Maantieteelliset | 
* MusicBrainz area

 |
|  |
| Muut | 
* Encyclopedia of Modern Ukraine
* NARA
* IdRef

 |

 |